PLUS โบรกชูผู้นำส่งออกเครื่องดื่มน้ำนมมะพร้าว ลุ้นกำไรปีนี้โต 28% แตะ 264 ล้าน
PLUS โบรกชูผู้นำส่งออกเครื่องดื่มน้ำนมมะพร้าว ลุ้นกำไรปีนี้โต 28% แตะ 264 ล้าน รับยอดขายในจีนพุ่ง-ลุยขยายตลาดหนุน แนะซื้อราคาเป้าหมาย 12 บาท
PLUS โบรกชูผู้นำส่งออกเครื่องดื่มน้ำนมมะพร้าว ลุ้นกำไรปีนี้โต 28% แตะ 264 ล้าน รับยอดขายในจีนพุ่ง-ลุยขยายตลาดหนุน
17 มี.ค. 2566

บล.ดาโอ ระบุในบทวิเคราะห์วันนี้ (14 มี.ค.66) ว่า บริษัท โรแยล พลัส จำกัด (มหาชน) หรือ PLUS แนะนำซื้อราคาเป้าหมาย 12.00 บาท โดยหุ้น PLUS มีความน่าสนใจจาก 1) การเติบโตต่อเนื่องของการบริโภคเครื่องดื่มน้ำผลไม้และจากพืช โดยตลาดเครื่องดื่มผลไม้โลกมีการเติบโตมากถึง 12.7% CAGR ปี 2565-2567 จากเทรนด์การรักสุขภาพมากขึ้น, 2) การขยายฐานผลิตขวด PETราว 30% จากกำลังผลิตเดิมที่ 2,000 ขวดต่อปี, 3) ลูกค้ามีการขยายสาขาอีก 28 สาขา จากเดิม 4,742 สาขา และ 4) การเพิ่มสินค้าใหม่ที่ตรงกับความต้องการของผู้บริโภคมากขึ้น เช่น coconut yogurt และ coconut milk plantbased
โดยประเมินกำไรสุทธิปี 2566 ที่ 264 ล้านบาท โต 28% เทียบช่วงเดียวกันของปีก่อน และปี 2567 ที่ 324 ล้านบาท โต 23% เทียบช่วงเดียวกันของปีก่อน จากประเทศจีนกลับมาเปิดประเทศ เนื่องจากคนจีนนิยมเครื่องน้ำมะพร้าวและน้ำนมมะพร้าว ทำให้ยอดขายในประเทศจีนดีขึ้น รวมถึงยอดขายที่จะขยายตัวตามจำนวนสาขาของลูกค้า และผลิตภัณฑ์ใหม่จะสามารถแข่งขันในตลาดได้ดีและขยายตลาดให้กับทาง PLUS อีกด้วย
ด้านราคาหุ้น outperform SET 5% ใน 3 เดือนที่ผ่านมา แต่ underperform 10% ในช่วง 1 เดือน จากการผ่านช่วง high season ของธุรกิจไปแล้ว อย่างไรก็ตามมองว่า valuation น่าสนใจ ปัจจุบัน PLUS เทรด อยู่ที่ 2023E PER 17.0 เท่า เทียบค่าเฉลี่ยของหุ้นกลุ่มเครื่องดื่มไทย 4 บริษัท (CBG, ICHI, OSP, SAPPE) อยู่ที่ 26.5 เท่า